I BYĆ TU DOBRY
Myśla, że wszyscy sie z tym zgodzómy,
że trzeba dzielić sie tym, co mómy.
Jak sie podzielisz z tym, co w potrzebie,
możno doczekosz nagrody w niebie.
Bo niy na ziymi, tu, miast nagrody,
czeko niywdziynczność i korowody.
Za dobre serce – niy licz na zapłata,
tu dóm wóm przikłod mojego kamrata.
Baba z roboty sie pryndzyj urwała
i z modóm frelóm go w łóżku zdybała.
Larmo zrobiyła na cołko chałpa,
jeszcze szajdóngym groziyła, małpa!
Biydok chcioł babie wyerklerować,
że, choć to może dziwne sie zdować,
to łón nad frelóm sie ino zlitowoł,
no i bez cufal sie w to wpakowoł!
Przi dródze auta zaczimywała,
czorno, półnago, aż dyrgotała!
Tóż sie zlitowoł, zabroł jóm do dóm,
napuściół wanna z ciepłóm wodóm,
doł dziołsze pojeść, bo była głodno,
a że na dworze było dość chłodno -
- doł i galoty, bluzka, szczewiki
i inksze łachy łod swojij Mariki,
w kerych i tak już niy chodziyła,
bo zgrubła i do nich sie niy mieściyła.
Potym łodkludziół frela do dźwiyrzy
rod, że postómpiół tak, jak noleży.
Dziołcha mu gryfnie podziynkowała,
dyć jeszcze w progu sie zaczimała.
„Niy znodło by sie jeszcze-spytała-
coś, czego żóna niy używała?”
Mój kamrat nigdy niy cygani
i teroz za to zbiyro „po bani”!
Autor:B.Śmigała
wyerklerować – wytłumaczyć
cufal – przypadek
dyrgotać – trząść się
łodkludzić – odprowadzić
gryfie – ładnie
po bani – po buzi
pol_Latn pol_Latn pol_Latn szl_Latn pol_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn szl_Latn cym_Latn ace_Latn